Norsk Redaktørforening

Styremøte 2022-06-14 Oslo

RKN

Sak 2022-30: Kommende møter og arrangementer

Totalt endte det med ca 220 deltakere på Medieleder 2022.

9. juni deltok rundt 20 redaktører på [fagdag for lokalavisredaktører](https://www.nored.no/Redaktoernyheter/Seminar-9.-juni-Slik-blir-du-en-lykkeligere-lokalavisredaktoer) som NR arrangerte i samarbeid med Landslaget for lokalaviser. Dagen før styrets møte arrangerer Oslo Redaktørforening et [kurs for sommervikarer](https://www.nored.no/Redaktoernyheter/Klar-naar-det-smeller) i samarbeid med NJ Oslo med nærmere 50 deltakere. Kurset blir filmet slik at opptak vil kunne være tilgjengelig i etterkant. Tirsdag 14. juni, rett før styrets møte, arrangerer NR en [diskusjon](https://www.nored.no/Redaktoernyheter/Diskusjon-om-endringer-i-PFU-14.-juni) om de foreslåtte endringene i PFU-systemet, samme tema som Elin Floberghagen innledet om på styrets møte 3. mai. Torsdag 16. juni arrangerer Oslo Redaktørforening [frokostmøte](https://www.nored.no/Redaktoernyheter/Anine-og-Kjersti-bryter-lydmuren-16.-juni) med ytringsfrihetsduell – og duett med Anine Kierulf og Kjersti Løken Stavrum.

Det er med andre ord en hektisk innspurt på møtefronten før sommerferien.

Fredag 17. juni planlegges et informasjonsmøte med Politiets sikkerhetstjeneste, Nasjonal sikkerhetsmyndighet og Politidirektoratet fra kl. 9.00 -10.30. Temaet er informasjon om trusselsituasjon og sikkerhet, og også råd/veiledning til mediene. Møtet holdes i Pressens hus, i regi av Norsk Presseforbund og Kulturdepartementet. Ansvarlige redaktører og øvrige medieledere med ansvar for sikkerhet vil bli invitert til møtet.

Sekretariatet planlegger et velkomstseminar for nye NR-medlemmer 1. september. Det vil også bli lagt en plan for ulike redaktørkurs høsten 2022. Sekretariatet har avtalt et heldagsmøte 21. juni. Sekretariatet vil være fulltallig til stede på Arendalsuka i august. Der planlegger medieorganisasjonene flere arrangementer.

Strategiseminaret 21.-23. september er under planlegging. Seminaret vil bli lagt til området Hitra-Frøya med overnatting på Bogøya. Det vil bli lagt opp til ankomst Trondheim på kvelden 20. september, evt nattog fra Oslo tirsdag 20. september. Hurtigbåt til Hitra går fra Trondheim (Brattørakaia) kl 08.10 onsdag 21. september. Seminaret avsluttes slik at alle vil kunne reise hjem fra Værnes ca kl 14 fredag 23. september.

Neste styremøte blir i forbindelse med strategiseminaret i september – sannsynligvis på ettermiddagen torsdag 22. september.

En oversikt over deltakere på møter i NR-regi 2012-2022 følger som vedlegg 1.

Forslag til vedtak: Møteplanen vedtas i tråd med sekretariatets innstilling og de endringer som ble gjort i styrets møte.

**Oversikt over NRs møter og enkelte andre relevante arrangementer. Sist oppdatert 2022-06-08**

|  |  |  |  |  |
| --- | --- | --- | --- | --- |
|  | DATO | STED | ARRANGEMENT – TEMA | MERKNADER |
| 2022 |  |  |  |  |
|  | Man 15 – fred 19. aug | Arendal | Arendalsuka |  |
|  | Tors 1. sept | Oslo | Velkomstseminar for nye NR-medlemmer |  |
|  | **Ons 21. – fred 23. sept.** | **Hitra/Frøya** | **Styrets strategiseminar (inkl styremøte 23.9)** | Avreise til Tr. heim 20.9 evt nattog |
|  | Ons 21. - fred 23. sept. | Bergen | Fortellingens kraft |  |
|  | Lør 22. okt | Oslo | Data-SKUP |  |
|  | Tirs 1. nov | Oslo | Regionledersamling kl 14.00 |  |
|  | **Tirs 1. nov** | **Oslo** | **Styremøte kl 17.00 med påfølgende middag** |  |
|  | **Ons 2. – tors 3. nov** | **Oslo** | **Høstmøtet** |  |
|  | Tors 10. nov | Trondheim | Nxt Media |  |
|  | **Tirs 29. nov** | **digitalt** | **Styremøte kl 16.00** |  |
|  |  |  |  |  |
| 2023 |  |  |  |  |
|  | Fred 21. - søn 23. april | Tønsberg | SKUP |  |
|  | Ons 3. mai |  | Pressefrihetens dag |  |
|  | Tirs 9. mai | Bergen | Styremøte kl 17.00 |  |
|  | Tirs 9. mai | Bergen | Kom-sammen-arr |  |
|  | **Ons 10. mai** | **Bergen** | **NRs landsmøte/Medieleder** |  |
|  | Ons 10.-fred 12. mai | Bergen | Nordiske Mediedager |  |
|  |  |  |  |  |

Vedlegg 1

|  |
| --- |
|  |

**Deltakere på møter i NR-regi i perioden 2012-2022 – oppdatert 2022-06-08**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **2012** | **2013** | **2014** | **2015** | **2016** | **2017** | **2018** | **2019** | **2020** | **2021** | **2022** |
| Vårmøtet | 125 (Bg) | 120 | 125 (Bg) | 119 (Bg) | 139 (Bg) | 95 (Trh) | 121 (Bg) | 128 (Bg) | avlyst | 125 (dig) | 220 |
| Høstmøtet | 100 | 110 (Gm) | 100 (Gm) | 127(Oslo) | 142 (Oslo) | 116 (Bg) | 119 (Oslo) | 105 (Tromsø) | 114 | 130 (Oslo) |  |
| Bli en bedre redaktør I |  |  |  |  |  |  |  |  |  |  |  |
| Bli en bedre redaktør II |  |  |  |  |  |  |  |  |  |  |  |
| Velkomstseminar | 32 | 18 | 25 | 16 | 20 | 11 | 22 | 22 | 19 | 37(dig) | 22 |
| Ny i redaktørrollen |  |  |  |  |  |  | 10 | 8 | 13 |  |  |
| Komp: Innsyn | 10 | 5 | - | 8 | - |  |  |  |  |  |  |
| Komp: Rettslige rammer | 9 | 10 |  |  | - |  |  |  |  |  |  |
| Komp: Slik unngår du… | 7 | 22 | 20 | 15+27 | 12 | 13 | 21 | 17 |  | 25 |  |
| Komp: Ledelse | 12 | 15 | 12 | 5 | 12 | 9+5 | 4+6 | 7+8 |  |  |  |
| Komp: Medarbeidere | 9 | 11 | 8 | 4 | 10 | 8 | 7 | 5 |  |  |  |
| Komp: Lov og plakat | 8 | 9 |  |  |  |  |  |  |  |  |  |
| Komp: Arbeidsrett | 10 | 13 | 8 | 7 | 8 | 8+4 | 6+8 | 14 |  |  |  |
| Komp: Opphavsrett | 12 | 10 | 10 | 16 | - | 11+8 | 14+6 | - |  | 14+5 |  |
| Komp: Lov, plakat, etikk |  |  | 6 | 6 |  | 7+4 |  | 10 |  | 16 |  |
| Komp: Digitalredaktører |  |  | 17 | 12 | 9 | - |  |  |  |  |  |
| Komp: Digitalt kildevern |  |  |  | 9 | 8 | - |  |  |  |  |  |
| Komp: Sosiale medier |  |  |  |  |  |  | 10 | 10 |  |  |  |
| NR Kompetanse MoR\* | 10 | 8 |  |  |  |  |  |  |  |  |  |
| NR Kompetanse NNR | 20 |  |  | 20 | 25 | 20 |  |  |  |  |  |
| NR Kompetanse RoAR | 4 |  |  |  |  |  |  |  |  |  |  |
| NR Kompetanse Vestafj |  |  | 10 | 9 |  |  |  |  |  |  |  |
| Topplederseminar– del 1, 2, 3 |  | 18 (1) | 18 (2)+ 14(3) |  |  |  |  |  |  |  |  |
| Kurs fagpresseredaktører |  |  |  |  |  |  |  | 14 |  | 21 |  |
| Teknologi-kurs -samarb m IJ |  |  |  |  |  |  |  |  | 9 |  |  |
| Digital redaktørlunsj 2021 |  |  |  |  |  |  |  |  |  | 115 | 32 |
| **Totalt** | **368** | **369** | **373** | **400** | **385** | **319** | **354** | **348** | **155** | **513** |  |